કી-હોલને હંમેશાં હાઇલાઇટ કરવું પડે છે, જેમ કે એની આજુબાજુ પટ્ટી કે બૉર્ડર્‍ર મૂકવી અથવા તો વર્ક કરાવવું જેને લીધે એનો શો સરસ આવે. ડ્રેસની સ્લીવ્ઝમાં પણ ઘણી વખત કી-હોલ આપવામાં આવે છે. શૉર્ટ સ્લીવ્ઝ, થ્રી-ફોર્થ કે પછી ફુલ સ્લીવ્ઝ ત્રણેત્રણ લેન્ગ્થમાં કી-હોલ સારા લાગે છે. શૉર્ટ સ્લીવ્ઝ મોટે ભાગે પાંચ કે છ ઇંચની હોય છે તો એમાં બે કે ત્રણ ઇંચનો કી-હોલ સારો લાગી શકે. થ્રી-ફોર્થ સ્લીવ્ઝ ૧૫ ઇંચની હોય છે. જો એમાં નીચેથી કી-હોલ આપવામાં આવશે તો એ એલ્બો પાસે નડશે. એથી એમાં એલ્બોની ઉપર કી-હોલ આપી શકાય, જે પાંચ કે છ ઇંચનો રાખી શકાય અને ફુલ સ્લીવ્ઝમાં એલ્બો સુધી છથી ૮ ઇંચ સુધી આપી શકાય.